На шчасце, зорак рознай велічыні на творчым небасхіле філармоніі нямала. І менавіта ўсім ім, “ад музыкантаў да байцоў нябачнага фронту”, прызналася ў любові прыгожая жанчына, здольны арганізатар і, што немалаважна, надзвычай творчая асоба Таццяна Калтынаева, якая ў 2014 годзе ўзначаліла ўстанову. Цёплыя словы ўдзячнасці гучалі ў адрас тых, хто працаваў для развіцця ўстановы і прыйшоў падзяліць радасць свята. Сярод гледачоў у зале знаходзіліся Аляксандр Мартыненка, Валянціна Мартыненка, Аляксандр Гарноўскі, Святлана Старасвецкая, Галіна Ліхута, Джэма Гуцяк, Валянціна Мальцава, Алена Гічко, Таццяна Куляшова, Алена Якаўлева, Наталля Харкова, Генадзь Санько…